Tasmano regionas

Tasmano regionas (angl. Tasman Region, maor. Te Tai o Aorere) – regionas Naujojoje Zelandijoje, Pietų salos šiaurėje. Administracinis centras – Ričmondas. Geografija Regionas driekiasi tarp Tasmano ir Auksinės įlankų šiaurėje, Nelsono regiono šiaurės rytuose, Marlboro rytuose, Kenterberio regiono pietuose ir Vakarų Pakrantės vakaruose. Pagrindinės upės – Buleris, Motueka ir Aorerė. Didžiausias ežeras – Rotoroa. Didžioji dalis teritorijos yra aukščiau 900 m, vietomis teritorijos nepasiekiamos, nes susikerta Tasmano, Vakamaramos, Pilo ir Arturo kalnagūbriai. Įsteigti Abelio Tasmano, Nelsono ežerų nacionaliniai parkai. Ūkis Yra asbesto, molio, klinčių, anglių telkinių. Slėniuose ir žemumose auginamas tabakas, vaisiai, daržovės. Miškų kirtimas. Maisto, medienos apdirbimo, celiuliozės, remonto pramonė. Gyventojai 2023 m. etninė sudėtis: europiečiai – 90,7 % maoriai – 9,9 % okeaniečiai – 2,6 % azijiečiai – 4,0 % išeiviai iš Vidurinių Rytų, lotynoamerikiečiai, afrikiečiai – 0,8 % 97,8 % gyventojų vartojo anglų kalbą, 2,0 % – maorių, 0,5 % – samojiečių. Didžiausios gyvenvietės Ričmondas – 18,4 tūkst. gyventojų (2022 m.) Motueka – 8,3 Veikfildas – 2,6 Šaltiniai